joelniklaus/EU_Wikipedias huggingface dataset:
Reiz Ziemassvētkos

"Reiz Ziemassvētkos" () ir 2019. gada ASV filma tāda paša nosaukuma grāmatas. Filmas režisors ir Pols Feigs. Galvenos tēlus ierunājuši Emīlija Klārka, Henrijs Goldings, Mišela Yeoh un Emma Tompsone. Filmas pirmizrāde notika .

Atsauces

Ārējās saites 

2019. gada filmas
ASV filmas
Apvienotās Karalistes filmas
Universal Pictures filmas
Klerki

"Klerki" () ir 1994. gada Amerikas Savienoto Valstu neatkarīgā melnbaltā filma, kuras režisors, scenārists, viens no producentiem un aktieriem ir Kevins Smits. Citas lomas atveido Braiens O'Hallorans, Džefs Andersons, Merlina Giliotti, Džeisons Mjūzs un Lisa Spūnauera. Filmas pirmizrāde notika 1994. gada 10. oktobrī.

Filmas stāsts ir par veikala darbinieku Dante Hiksu, kurš tika spiests atnākt uz darbu savā brīvdienā. "Klerki" kļuva par pirmo filmu Kevina Smita izveidotajā View Askewniverse visumā. Šajā filma pirmoreiz parādīti tādi tēli kā Džejs un Klusais Bobs, kuri vēlāk parādījās filmās "Lielveikala dīkdieņi" (1995), "Valdzinot Emiju" (1997), "Dogma" (1999), "Džejs un Klusais Bobs" (2001), "Klerki 2" un Jay and Silent Bob Reboot (2019).

Filma pie 27 tūkstošu lielā budžeta nopelnīja 3 miljonus dolārus, uzsākot Smita karjeru. Filmēšana notika veikalā, kurā strādāja Smits. 2019. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Atsauces

Ārējās saites 

1994. gada filmas
ASV filmas
Kinokomēdijas
100VG-AnyLan

Lokālais tīkls 100VG-AnyLan ir IEEE 802.12 standarts, kas nosaka, kā, izmantojot komutatorus, savā starpā savienot lokālos tīklus un darba stacijas. Standarts ļauj savienot vai nu tikai Ethernet tipa tīklus un stacijas vai marķiergredzena tīklus un stacijas.

Attīstība 
Firma AT&T un HP piedāvā jaunas tehnoloģijas projektu kā Fast Ethernet alternatīvu ar datu pārraides ātrumu 100 Mb/s -100 Base-VG. Šajā projektā ir uzlabota pieejas metode, ievērojot multimediju pielietojumu vajadzības. Bez tam nodrošināta paketes formāta saderība ar tīklu 802.3 paketes formātu. 

1993. gada septembrī pēc IBM un HP iniciatīvas izveidoja komiteju  IEEE  802.12, kura nodarbojās ar jaunās tehnoloģijas standartu. Šo projektu paplašināja, ievedot jaunajā tīklā ne tikai Ethernet formāta kadrus, bet arī Token Ring formātus. 

Jauno tehnoloģiju nosauca par 100VG -AnyLAN, t.i., tehnoloģija jebkuriem tīkliem (AnyLAN  - jebkuri tīkli), ievērojot, ka Ethernet un Token Ring tehnoloģijas izmanto gandrīz visos mezglos. 

1995. gada vasarā šī tehnoloģija ieguva savu standartu IEEE 802.12.

Darbības princips 

100VG-AnyLAN tīkls sastāv no centrālā koncentratora, kuru sauc par saknes koncentratoru, un ar to savienotiem gala mezgliem un citiem koncentratoriem. Ir pieļaujami trīs koncentratoru kaskadēšanas līmeņi. Katram koncentratoram un tīkla adapteram jābūt uzstādītam darbībai vai nu ar Ethernet, vai Token Ring kadriem, vienlaicīgi tos izmantot nav atļauts.

Koncentrators cikliski izpilda portu aptauju. Stacija, kura grib pārraidīt datus, nosūta speciālo zemas frekvences signālu koncentratoram, pieprasot kadra pārraidi un norādot tā prioritāti. 

100VG-AnyLAN tīklā tiek izmantoti prioritāšu divi līmeņi: zems un augsts. Zems prioritātes līmenis atbilst parastiem datiem (failu dienests, drukāšanas dienests u.t.t.), bet augsts prioritātes līmenis atbilst datiem, kuri ir jutīgi laika aizkavēs (piemēram, multimedija). Prioritātei ir statiskā un dinamiskā sastāvdaļa, t.i. stacija ar zemo prioritāti, kurai ilgi nav pieejas tīklam, saņem augsto prioritāti.

Ja tīkls ir brīvs, koncentrators atļauj kadra pārraidi. Pēc kadra saņēmēja adreses analīzes koncentrators automātiski nosūta kadru saņēmēja stacijai. Ja tīkls ir aizņemts, koncentrators nostāda pieprasījumu rindā, kura tiek apstrādāta atbilstoši pieprasījumu atnākšanas kārtībai un ievērojot prioritātes. Ja koncentratora portam ir pieslēgts cits koncentrators,  tad aptauja tiek apstādināta kamēr zemāka līmeņa koncentrators pabeigs aptauju. Lēmums par pieejas piešķiršanu tiek pieņemts, kad visi koncentratori pabeigs visu savu portu aptauju.

Galvenās īpašības 
•	Tiek izmantota vides pieejas metode Demand Priority, kura nodrošina taisnīgāku tīkla caurlaidspējas sadalījumu salīdzinājumā ar CSMA/CD un prioritātes pieeju laika jutīgiem lietojumiem.

•	Kadri tiek pārraidīti tikai saņēmēja stacijai.

•	Tīklā ir pieejas arbitrs – koncentrators.

•	Tiek uzturēti divu tehnoloģiju kadri – Ethernet un Token Ring.

•	Dati tiek pārraidīti vienlaicīgi pa 3. kategorijas UTP 4 pāriem. Pa katru pāri dati tiek pārraidīti ar ātrumu 25 Mb/s, kas summā dod 100Mb/s.

Atsauces 

Ethernet
Token Ring
Lokālie tīkli
IEEE 802
Villijs van de Kerhofs

Villijs van de Kerhofs (, dzimis ) ir bijušais Nīderlandes futbolists, spēlēja pussarga pozīcijā. 2004. gadā van de Kerhofs tika iekļauts FIFA 100 sarakstā.

Nīderlandes futbola izlases sastāvā, kopā ar savu dvīņu brāli Renē, van de Kerhofs spēlēja 1974. un 1978. gada FIFA Pasaules kausā.

Sasniegumi 
PSV

 Eredivisie: 1974—75, 1975—76, 1977—78, 1985—86, 1986—87, 1987—88
 Nīderlandes kauss: 1973—74, 1975—76, 1987—88
 UEFA kauss: 1977—78
 Eiropas kauss: 1987—88

Ārējās saites 

1951. gadā dzimušie
Nīderlandes futbolisti
Nīderlandes izlases futbolisti
PSV Eindhoven spēlētāji
1974. gada FIFA Pasaules kausa spēlētāji
1978. gada FIFA Pasaules kausa spēlētāji
1976. gada Eiropas čempionāta futbolā spēlētāji
1980. gada Eiropas čempionāta futbolā spēlētāji
FIFA 100
Ziemeļbrabantē dzimušie
Antons Polsters

Antons Polsters (, dzimis ) ir Austrijas futbola treneris un bijušais futbolists, spēlēja uzbrucēja pozīcijā. Polsters ir Austrijas futbola izlases visu laiku labākais vārtu guvējs.

Sasniegumi 
Austria Wien

 Austrijas Bundeslīga: 1983–84, 1984–85, 1985–86
 Austrijas kauss: 1985–86

Individuālie sasniegumi

 Austrijas Bundeslīgas labākais vārtu guvējs: 1983–84, 1984–85, 1985–86
 Austrijas gada labākais futbolists: 1985–86, 1996–97

Ārējās saites 

1964. gadā dzimušie
Austrijas izlases futbolisti
Austrijas futbolisti
Austrijas futbola treneri
Torino F.C. spēlētāji
Sevilla FC spēlētāji
Rayo Vallecano spēlētāji
1. FC Köln spēlētāji
Menhengladbahas "Borussia" spēlētāji
1990. gada FIFA Pasaules kausa spēlētāji
1998. gada FIFA Pasaules kausa spēlētāji
Vīnē dzimušie
Marks Janko

Marks Janko (, dzimis ) ir bijušais Austrijas futbolists, spēlēja uzbrucēja pozīcijā.

Savu karjeru Janko sāka Austrijas Bundeslīgas komandā Admira Wacker, bet nākamajā sezonā viņš pievienojās Red Bull Salzburg. Zalcburgas komandā Janko aizvadīja savu labāko posmu karjerā, iegūstot trīs Austrijas čempionu titulus. 2008.–2009. gada sezonā Janko guva 39 vārtus, kļūstot par sezonas labāko vārtu guvēju Austrijas līgā. 2010. gadā Janko pievienojās Eredivisie komandai Twente, kur viņš pavadīja divas sezonas. 2012. gadā Janko spēlēja Porto, kur gan pavadīja tikai pusi sezonas. Vēlāk viņš spēlēja tādos klubos kā Trabzonspor, Sydney FC, Basel un Sparta Prague. Savu karjeru Janko noslēdza Šveices Superlīgas komandā Lugano.

Austrijas futbola izlases sastāvā Janko spēlēja 2016. gada Eiropas čempionātā.

Sasniegumi 
Red Bull Salzburg

 Austrijas Bundeslīga: 2006–07, 2008–09, 2009–10

Twente

 Nīderlandes kauss: 2010–11

Porto

 Primeira Liga: 2011–12

Basel

 Šveices Superlīga: 2015–16, 2016–17
 Šveices kauss: 2016–17

Individuālie sasniegumi

 Austrijas Bundeslīgas labākais vārtu guvējs: 2008–09
 Austrālijas A līgas labākais vārtu guvējs: 2014–15

Atsauces

Ārējās saites 

1983. gadā dzimušie
Austrijas futbolisti
Austrijas izlases futbolisti
FC Porto spēlētāji
Trabzonspor spēlētāji
FC Basel spēlētāji
2016. gada Eiropas čempionāta futbolā spēlētāji
Vīnē dzimušie
Braiens Robsons

Braiens Robsons OBE (, dzimis ) ir Anglijas futbola treneris un bijušais futbolists, spēlēja pussarga pozīcijā.

Savu karjeru Robsons sāka West Bromwich Albion. 1981. gadā Robsons pievienojās Manchester United, kuras sastāvā ieguva divus Anglijas čempionu titulus, kā arī bija komandas kapteinis.

Anglijas futbola izlases sastāvā, laika posmā no 1980. gada līdz 1991. gadam, Robsons nospēlēja 90 spēles, gūstot 26 vārtus. 65 spēles arī bija izlases kapteinis, atpaliekot tikai no Bobija Mūra un Billija Raita. Piedalījies 1982., 1986. un 1990. gada FIFA Pasaules kausā.

Kā treneris, Robsons ir trenējis vairākus Anglijas klubus, kā Middlesbrough, Bradford City, West Bromwich Albion un Sheffield United. 2009. gadā Robsons kļuva par Taizemes futbola izlases treneri.

Sasniegumi

Spēlētāja karjera 
Manchester United

 Anglijas Premjerlīga: 1992–93, 1993–94
 FA kauss: 1982–83, 1984–85, 1989–90
 FA Charity Shield: 1983, 1993
 UEFA Kausu ieguvēju kauss: 1990–91

Middlesbrough

 Anglijas Pirmā divīzija: 1994–95

Atsauces

Ārējās saites 

1957. gadā dzimušie
Daremas grāfistē dzimušie
Anglijas futbolisti
Anglijas izlases futbolisti
Anglijas futbola treneri
West Bromwich Albion F.C. spēlētāji
Manchester United F.C. spēlētāji
Middlesbrough FC spēlētāji
1982. gada FIFA Pasaules kausa spēlētāji
1986. gada FIFA Pasaules kausa spēlētāji
1990. gada FIFA Pasaules kausa spēlētāji
1988. gada Eiropas čempionāta futbolā spēlētāji
Jusufa Mukoko

Jusufa Mukoko (, dzimis ) ir Vācijas futbolists, kurš pašlaik spēlē Vācijas Bundeslīgas komandā Borussia Dortmund. Mukoko ir dzimis Kamerūnā, taču pārstāv Vācijas jauniešu izlases.

Karjera

Jauniešu karjera 
No 2014. gada līdz 2016. gadam Mukoko spēlēja FC St. Pauli U13 komandā, 13 spēlēs gūstot 23 vārtus. 2016. gadā Mukoko, 13 gadu vecumā, pievienojās Borussia Dortmund akadēmijas U17 komandai. 14 gadu vecumā Mukoko pārgāja uz Dortmundes U19 komandu, kur savā pirmajā spēlē U19 Bundeslīgā guva 6 vārtus.  Mukoko debitēja UEFA Jaunatnes līgā, kļūstot par visu laiku jaunāko debitantu.

Borussia Dortmund 
2020.—2021. gada Bundeslīgas sezonā, Mukoko tika pieteikts komandas sastāvam. 16 gadu un 1 dienas vecumā Mukoko debitēja Bundeslīgā, 85. minūtē nomainot Ērlingu Holannu, spēlē pret Hertha BSC. Līdz ar to Mukoko kļuva par visu laiku jaunāko Bundeslīgas spēlētāju.  Mukoko nāca laukumā uz maiņu UEFA Čempionu līgas spēlē pret Sanktpēterburgas "Zenit", tādējādi arī Čempionu līgā kļūstot par visu laiku jaunāko spēlētāju.

Atsauces

Ārējās saites 

2004. gadā dzimušie
Vācijas futbolisti
Dortmundes "Borussia" spēlētāji
2022. gada FIFA Pasaules kausa spēlētāji
Marks Vilmotss

Marks Vilmotss (, dzimis ) ir Beļģijas futbola treneris un bijušais futbolists, spēlēja uzbrūkošā pussarga pozīcijā. Kopā ar KV Mechelen, Standard Liege un Schalke 04 Vilmotss ir ieguvis vairākas trofejas.

Beļģijas futbola izlases sastāvā Vilmotss ir spēlējis 1990., 1994., 1998. un 2002. gada FIFA Pasaules kausā.

Kā treneris, Vilmotss ir ilgstoši strādājis par Beļģijas izlases treneri, laika posmā no 2012. gada līdz 2016. gadam arī kā galvenais treneris. Vēlāk bijis arī Kotdivuāras unIrānas futbola izlases treneris.

Sasniegumi

Spēlētāja karjera 
KV Mechelen

 Beļģijas Pirmā Divīzija: 1988–89
 Eiropas superkauss: 1988

Standard Liège

 Beļģijas kauss: 1992–93

Schalke 04

 UEFA kauss: 1996–97
 Vācijas kauss: 2001–02

Trenera karjera 
Individuālie sasniegumi

 Beļģijas gada treneris: 2013, 2014
 Globe Soccer Awards gada labākais treneris: 2015

Ārējās saites 

1969. gadā dzimušie
Beļģijas futbolisti
Beļģijas izlases futbolisti
Beļģijas futbola treneri
Beļģijas futbola izlases treneri
Kotdivuāras futbola izlases treneri
Irānas futbola izlases treneri
Gelzenkirhenes "Schalke 04" spēlētāji
Bordo "Girondins" spēlētāji
1990. gada FIFA Pasaules kausa spēlētāji
1994. gada FIFA Pasaules kausa spēlētāji
1998. gada FIFA Pasaules kausa spēlētāji
2002. gada FIFA Pasaules kausa spēlētāji
2000. gada Eiropas čempionāta futbolā spēlētāji
2014. gada FIFA Pasaules kausa treneri
2016. gada Eiropas čempionāta futbolā treneri
Valoņu Brabantē dzimušie
Bikstu muiža

Bikstu muiža () bija Zemgales muiža, kas atradās mūsdienu Dobeles novada Bikstu pagasta Līvos. Muižas apbūve ir 19. gadsimta valsts nozīmes arhitektūras piemineklis. Atsevišķi arhitektūras pieminekļi ir arī muižas pils (1865. gads, valsts nozīmes), dzīvojamā māja (18./19. gadsimts, vietējas nozīmes piemineklis), klēts (1863. gads, vietējas nozīmes), kūts, vēlāk kalpu māja (19. gadsimta otrā puse, vietējas nozīmes) un parks (19. gadsimta otrā puse, vietējas nozīmes).

Vēsture 
Sākotnēji muiža piederējusi Rekēm, bet kopš 1795. gada tā bija Ropu dzimtas īpašumā. Pēc Latvijas agrārreformas Ropi muižu zaudēja un 1927. gadā  pārcēlās uz turpat netālu esošo Jauno māju (bijušo Jaunomuižu, Vw. Neuhof). Barons Rops tika uzskatīts par liberālu, tostarp finansējis skolas būvi un uzturēšanu. Pēc agrārās reformas muižā mitinājās Lauksaimniecības biedrība un Līvenu ģimene, kas no 1922. gada nomāja valsts zemi. Kopš 1945. gada pilī atrodas skola, mūsdienās Bikstu pamatskola.

Pils celta 1847. gadā, tomēr pārbūvju rezultātā ēka zaudējusi sākotnējo izskatu un proporcijas.

Ārējās saites 
 Bikstu muiža

Arhitektūras pieminekļi Latvijā
Muižas Latvijā
Bikstu pagasts
Ezerlūku pilskalns

Ezerlūku pilskalns jeb Ezerlūķu pilskalns ir pilskalns, kas atrodas Dobeles novada Bikstu pagastā Zebrus ezera ziemeļaustrumu krastā, netālu no Zebrus avotiem. Valsts nozīmes arheoloģiskais piemineklis.

Ezerlūku pilskalns ir aptuveni 30 metrus augsts, pret ezeru visai stāvs, bet no pārējām pusēm lēzeni pāriet apkārtējos laukos. Nostāsti vēsta par zemūdens akmens ceļu no pilskalna uz Elkus kalnu Zebrus ezera pretējā pusē.

Foto galerija

Ārējās saites 
 Ezerlūku pilskalns portālā latvijas-pilskalni.lv
 

Pilskalni Zemgalē
Bikstu pagasts
Arheoloģiskie pieminekļi Latvijā
Pauls van Himsts

Pauls van Himsts (, dzimis ) ir bijušais Beļģijas futbolists un futbola treneris. Spēlēja uzbrucēja pozīcijā. Lielāko daļu karjeras, van Himsts pārstāvēja Briseles "Anderlecht".

Kā treneris, van Himsts vadīja gan Anderlecht (uzvarēts Beļģijas čempionātā un iegūts UEFA kauss), gan Molenbeek, kā arī piecus gadus trenēja Beļģijas futbola izlasi.

Sasniegumi

Spēlētāja karjera 
Anderlecht

 Beļģijas Pirmā divīzija: 1961–62, 1963–94, 1964–65, 1965–66, 1966–67, 1967–68, 1971–72, 1973–74
 Beļģijas kauss: 1964–65, 1971–72, 1972–73, 1974–75

Individuālie sasniegumi

 Beļģijas Pirmās Divīzijas labākais vārtu guvējs: 1963–64, 1965–66, 1967–68
 UEFA jubilejas apbalvojums (2003)

Trenera karjera 
Anderlecht

 Beļģijas Pirmā Divīzija: 1984–85
 UEFA kauss: 1982–83

Ārējās saites 

1943. gadā dzimušie
Beļģijas futbolisti
Beļģijas izlases futbolisti
Beļģijas futbola treneri
Beļģijas futbola izlases treneri
Briseles "Anderlecht" spēlētāji
1970. gada FIFA Pasaules kausa spēlētāji
1972. gada Eiropas čempionāta futbolā spēlētāji
1994. gada FIFA Pasaules kausa treneri
Flāmu Brabantē dzimušie
Jānis Krīvēns

Jānis Krīvēns, pazīstams arī kā Krivenchy, (dzimis 1991. gada 15. februārī Rīgā) ir latviešu reperis, aktieris, podkāstu vadītājs un producents, un televīzijas personība.

Pazīstams kā repa grupas "Singapūras Satīns" dalībnieks (tās sastāvā piedalās ar vairākiem pseidonīmiem: Salvadors daLean, BLOWbag Burlaks, yunglatvietis un Pacanu Sapnis). 

Vada populāro podkāstu "Pēdējā pilīte" un YouTube raidījumu "Pāļa bazārs". Skatījumu skaita un auditorijas ziņā tie 2019. un 2020. gadā Latvijā bija vieni no populārākajiem šajā mediju sektorā.

Biogrāfija 
Dzimis Rīgā. Uzaudzis Ziepniekkalnā — valsts ierēdnes un šofera ģimenē.

2015. gadā kopā ar domubiedriem izveidoja repa grupu "Singapūras Satīns".

Veido YouTube sarunu raidījumu "Pāļa bazārs", kur kopā ar raidījuma viesiem — slavenībām (piedalījušies  Baiba Sipeniece-Gavare, Ainars Mielavs, Dārta Daneviča u.c.) lieto alkoholskus dzērienus.

2020. gadā pēc trīs gadu ilgām attiecībām izšķīries no blogeres Betas Beidz.

Atsauces 

Latvijas mūziķi
Latviešu reperi
Latvijas aktieri
Malnupeite (Rudņas pieteka)

Malnupeite (arī Malnupe, Melnupe, Melnupīte) ir Rudņas labā krasta pieteka Krāslavas un Augšdaugavas novados. 

Iztece - pie Lielajiem Ondzuliem. Tek dienvidu virzienā. Ietek Rudņā pie Lielajiem Muļķiem. Upi šķērso valsts autoceļi V637 (Izvalta – Naujenes stacija – Krīvāni) un A6 (Daugavpils šoseja), kā arī dzelzceļa līnija Daugavpils—Indra. Upes krastos atrodas Hmeļnicki, Borovka. Pie Borovkas - Borovkas baznīca.

Atsauces 

Augšdaugavas novada upes
Krāslavas novada upes
Biķernieku pagasts
Izvaltas pagasts
Ūdrīšu pagasts
Rudņas pietekas
Daugavpils novada upes
Puniška

Puniška  ir Daugavas labā krasta pieteka Augšdaugavas novadā. 

Iztece - no Unguru purva. Tek dienvidu virzienā. Ietek Daugavā pie Bandališkiem dabas parka Daugavas loki teritorijā. Upi šķērso valsts autoceļi V637 (Izvalta – Naujenes stacija – Krīvāni) un A6 (Daugavpils šoseja), kā arī dzelzceļa līnija Daugavpils—Indra. Upes krastos atrodas Guļina, Melderiški.

Atsauces 

Augšdaugavas novada upes
Biķernieku pagasts
Naujenes pagasts
Daugavpils novada upes
Putānu upīte

Putānu upīte (arī Putānu strauts, augštecē Krjuča) ir Daugavas labā krasta pieteka Augšdaugavas novadā. 

Iztece - pie Šelehovkas. Tek dienvidu-dienvidaustrumu virzienā. Ietek Daugavā augšpus Slutiškiem dabas parka Daugavas loki teritorijā. Upi šķērso valsts autoceļi V688 (Lipinišķi – Maskovskaja), V637 (Izvalta – Naujenes stacija – Krīvāni) un A6 (Daugavpils šoseja), kā arī dzelzceļa līnija Daugavpils—Indra. Upes krastos atrodas Osinovka, Krasnoje, Putāni, Sprukti, Markova. Pie Spruktiem, upes labajā krastā - Spruktu baznīca. Pie Markovas, upes kreisajā krastā - Markovas pilskalns. Izveidota Markovas izziņu taka.

Atsauces 

Augšdaugavas novada upes
Biķernieku pagasts
Naujenes pagasts
Daugavpils novada upes
Jans Kollers

Jans Kollers (, dzimis ) ir bijušais Čehijas futbolists, spēlēja uzbrucēja pozīcijā.

Kollers savu karjeru sāka Čehijas komandā Prāgas "Sparta", vēlāk pievienojās Beļģijas komandai Lokeren, kur viņš kļuva par Beļģijas līgas labāko vārtu guvēju. Ar Anderlecht komandu Kollers izcīnīja divus Beļģijas Pirmās divīzijas čempionu titulus. 2001. gadā Kollers pievienojās Borussia Dortmund un jau pirmajā sezonā kļuva par čempionu. Vēlāk karjerā Kollers spēlēja Monaco, 1. FC Nürnberg, Krylia Sovetov un Cannes.

Kollers ir visu laiku labākais Čehijas futbola izlases vārtu guvējs. Viņš izlasi pārstāvēja trijos Eiropas čempionātos, kā arī 2006. gada FIFA Pasaules kausā.

Sasniegumi 
Sparta Prague

 Čehijas 1. līga: 1994–95
 Čehijas kauss: 1995–96

Anderlecht

 Beļģijas Pirmā Divīzija: 1999–00, 2000–01

Borussia Dortmund

 Vācijas Bundeslīga: 2001–02

Individuālie sasniegumi

 Beļģijas Pirmās Divīzijas labākais vārtu guvējs: 1998–99
 Čehijas gada labākais futbolists: 1999

Ārējās saites 

1973. gadā dzimušie
Čehijas futbolisti
Čehijas izlases futbolisti
Briseles "Anderlecht" spēlētāji
Dortmundes "Borussia" spēlētāji
AS Monaco FC spēlētāji
1. FC Nürnberg spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
2008. gada Eiropas čempionāta futbolā spēlētāji
2006. gada FIFA Pasaules kausa spēlētāji
Prāgā dzimušie
Brālis (filma)

"Brālis" () ir 1997. gada Krievijas kriminālfilma, kuras režisors un scenārija autors ir Aleksejs Balabanovs. Galvenās lomas tajā atveido Sergejs Bodrovs jaunākais, Viktors Suhorukovs, Svetlana Pismičenko, Jurijs Kuzņecovs, Marija Žukova un Sergejs Murzins.

Filmas stāsts ir par Pirmā Čečenijas kara veterānu Daņilu Bagrovu, kurš dodas uz Sanktpēterburgu, lai atrastu savu vecāko brāli, kuram ir problēmas ar bandītiem. Filmas pirmizrāde notika 1997. gada 17. maijā Kannu kinofestivālā. 2000. gadā tika izdots filmas turpinājums – filma "Brālis 2".

"Brālis" guva labus kritiķu un skatītāju vērtējumus un daudzreiz tika dēvēts par "kulta filmu".

Atsauces

Ārējās saites 

1997. gada filmas
Krievijas filmas
Roberts Misāns

Roberts Misāns (dzimis ) ir latviešu dambretists un treneris, starptautiskais meistars simtlauciņu dambretē.

Sporta biogrāfija 
Roberts Misāns ir Pasaules un Eiropas čempions kadetu vidū, 2010. un 2011. gada Eiropas dambretes ātrspēles čempionāta sudraba medaļnieks, 2005. gada Eiropas dambretes ātrspēles čempionāta un 2014. gada Eiropas ātrspēles komandu čempionāta bronzas medaļnieks. Vairāku Pasaules čempionātu dalībnieks. No 2017. līdz 2019. gadam Misāns bija Latvijas Dambretes savienības valdes priekšsēdētājs.

Ģimene 
Precējies ar dambretisti Oļesju Abduļinu, ģimenē divas meitas — Malvīne un Alise. Dzīvo Rīgā.

Atsauces

Ārējās saites 

 Intervija ar starptautisko meistaru dambretē Robertu Misānu.

Dobelē dzimušie
Latvijas dambretisti
PVID

PVID ir Port VLAN identifikatora saīsinājums.

Porta PVID ir VLAN ID, kas tiks piešķirts visiem neapzīmētajām paketēm, kas tiek nosūtīti uz komutatoru (pieņemot, ka komutators izmanto uz portu balstītu VLAN klasifikāciju). Šis ir jēdziens, kas definēts IEEE 802.1Q.

Piemēram, ja jūs plānojat pieslēgt datoru vai printeri pieslēgvietai, portu VLAN 10 iestatīsit kā neatzīmētu un izslēgtu no visiem citiem VLANS. Komutators zina, ka uz šo portu jānosūta tikai VLAN 10 paketes un pirms izsūtīšanas jānoņem VLAN marķēšanas informācija.

Atsauces
Šanhajas tornis

Šanhajas tornis () ir 128 stāvu, 632 metru augsts debesskrāpis Šanhajā, Ķīnā. Tā ir augstākā ēka Ķīnā un otra augstākā ēka pasaulē. Ēkas būvniecība sākās  un tā tika pabeigta . Šanhajas tornis tika atklāts .

Līdz 2017. gadam, Šanhajas tornim bija otrs ātrākais lifts pasaulē, kas sasniedza ātrumu 20,5 m/s. Šanhajas torni projektēja ASV uzņēmums Gensler.

Atsauces

Ārējās saites 

Debesskrāpji
Celtnes un būves Ķīnā
Vladimirs Šmicers

Vladimirs Šmicers (, dzimis ) ir bijušais Čehijas futbolists, spēlēja uzbrūkošā pussarga pozīcijā.

Savu karjeru Šmicers sāka Čehijas komandā Slavia Prague. 1996. gadā Šmicers pievienojās Francijas komandai Lens, kur izcīnīja līgas čempionu titulu. 1999. gadā Šmicrs pievienojās Liverpool komandai, kuras sastāvā ieguva vairākus titulus. 2005. gada UEFA Čempionu līgas finālā Šmicers guva vārtus un Liverpool komanda uzvarēja AC Milan. Vēlāk Šmicers atgriezās Francijā un pievienojās Bordeaux, bet savu karjeru noslēdza Slavia Prague.

Kopā ar Čehijas futbola izlasi Šmicers izcīnīja otro vietu 1996. gada Eiropas čempionātā, finālā zaudējot Vācijai.

Sasniegumi 
Slavia Prague

 Gambrinus liga: 1995–96, 2007–08, 2008–09

Lens

 Ligue 1: 1997–98
 Coupe de la Ligue: 1998–99

Liverpool

 FA kauss: 2000–01
 Anglijas līgas kauss: 2001–02, 2002–03
 UEFA Čempionu līga: 2004–05
 UEFA kauss: 2000–01

Bordeaux

 Coupe de la Ligue: 2006–07

Čehija

 Eiropas čempionāts otrā vieta: 1996

Ārējās saites 

1973. gadā dzimušie
Čehijas futbolisti
Čehijas izlases futbolisti
Čehoslovākijas futbolisti
Čehoslovākijas izlases futbolisti
Liverpool FC spēlētāji
Bordo "Girondins" spēlētāji
1996. gada Eiropas čempionāta futbolā spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
Ūstu apgabalā dzimušie
Vratislavs Lokvencs

Vratislavs Lokvencs (, dzimis ) ir bijušais Čehijas futbolists, spēlēja uzbrucēja pozīcijā.

Čehijas futbola izlases sastāvā Lokvencs ir spēlējis 2000. un 2004. gada Eiropas čempionātā, kā arī 2006. gada FIFA Pasaules kausā.

Sasniegumi 
Sparta Prague

 Čehijas 1. līga: 1994–95, 1996–97, 1997–98, 1998–99,1999–00
 Čehijas kauss: 1996

Salzburg

 Austrijas Bundeslīga: 2006–07

Basel

 Šveices Superlīga: 2007–08
 Šveices kauss: 2007–08

Ārējās saites 

1973. gadā dzimušie
Čehijas futbolisti
Čehijas izlases futbolisti
FC Basel spēlētāji
Ingolstadt 04 spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
2006. gada FIFA Pasaules kausa spēlētāji

Hradeckrāloves apgabalā dzimušie
Bisente Lizarazū

Bisente Lizarazū (, dzimis ) ir basku izcelsmes bijušais Francijas futbolists, spēlēja kreisās malas aizsarga pozīcijā. Lielu daļu karjeras spēlējis Bordeaux un Bayern Munich komandās.

Francijas futbola izlases sastāvā Lizarazū ir spēlējis 1998. un 2002. gada FIFA Pasaules kausā, kā arī 2000. un 2004. gada Eiropas čempionātā.

Sasniegumi 
Bordeaux

 Ligue 2: 1991–92
 UEFA Intertoto kauss: 1995

Bayern Munich

 Vācijas Bundeslīga: 1998–99, 1999–00, 2000–01, 2002–03, 2004–05, 2005–06
 Vācijas kauss: 1997–98, 1999–00, 2002–03, 2004–05, 2005–06
 DFB-Ligapokal: 1997, 1998, 1999, 2000
 UEFA Čempionu līga: 2000–01
 Starpkontinentālais kauss: 2001

Francija

 FIFA Pasaules kauss: 1998
 Eiropas čempionāts: 2000
 FIFA Konfederāciju kauss: 2001, 2003

Ārējās saites 

1969. gadā dzimušie
Francijas futbolisti
Francijas izlases futbolisti
Bordo "Girondins" spēlētāji
Athletic Bilbao spēlētāji
Minhenes "Bayern" spēlētāji
Marseļas "Olympique" spēlētāji
1996. gada Eiropas čempionāta futbolā spēlētāji
2000. gada Eiropas čempionāta futbolā spēlētāji
2004. gada Eiropas čempionāta futbolā spēlētāji
1998. gada FIFA Pasaules kausa spēlētāji
2002. gada FIFA Pasaules kausa spēlētāji
Juri Džorkajefs

Juri Džorkajefs (, dzimis ) ir bijušais Francijas futbolists, spēlēja uzbrucēja pozīcijā. Sava spēlētāja karjerā Džorkajefs spēlēja Francijā, Itālijā, Vācijā, Anglijā un ASV.

Džorkajefs ir dzimis Lionā jauktas izcelsmes ģimenē: viņa tēvam ir poļu un kalmiku saknes, savukārt māte ir armēniete.

Francijas futbola izlases sastāvā, laika posmā no 1993. gada līdz 2002. gadam, Džorkajefs 82 spēlēs guva 28 vārtus. Izlases sastāvā Džorkajefs uzvarēja 1998. gada FIFA Pasaules kausā, kā arī 2000. gada Eiropas čempionātā.

Sasniegumi 
Monaco

 Coupe de France: 1990–91

Paris Saint-Germain

 Trophée des Champions: 1995
 UEFA Kausu ieguvēju kauss: 1995–96

Inter Milan

 UEFA kauss: 1997–98

Francija

 FIFA Pasaules kauss: 1998
 Eiropas čempionāts: 2000
 FIFA Konfederāciju kauss: 2001

Individuālie sasniegumi

 Ligue 1 labākais vārtu guvējs: 1993–94
 Eiropas čempionāta simboliskā izlase: 1996

Ārējās saites 

1968. gadā dzimušie
Francijas futbolisti
Francijas izlases futbolisti
AS Monaco FC spēlētāji
Parīzes "Saint-Germain" spēlētāji
Milānas "Internazionale" spēlētāji
Blackburn Rovers F.C. spēlētāji
1998. gada FIFA Pasaules kausa spēlētāji
2002. gada FIFA Pasaules kausa spēlētāji
1996. gada Eiropas čempionāta futbolā spēlētāji
2000. gada Eiropas čempionāta futbolā spēlētāji
Kašurga

Kašurga  ir Daugavas kreisā krasta pieteka Ogres novada Birzgales pagastā. 

Iztece - pie Vīzentāliem. Tek dienvidaustrumu virzienā. Lielākā pieteka - Saltais grāvis. Ietek Daugavā pie Gulbjiem. Pašā grīvā upi šķērso valsts autoceļš P85 (Rīgas HES — Jaunjelgava).

Atsauces 

Ogres novada upes
Birzgales pagasts
Sienapurva upīte

Sienapurva upīte (arī Siena purva upe, lejtecē - Melderu upe, Dzirnavupīte) ir Daugavas kreisā krasta pieteka Ogres novada Birzgales pagastā. 

Iztece uz rietumiem no Fabrikantu mājām. Tek ziemeļaustrumu virzienā. Ietek Daugavā pie Daugavas Dzirnavām, iepretim Dzelmēm. Pašā grīvā upi šķērso valsts autoceļš P85 (Rīgas HES — Jaunjelgava).

Atsauces 

Ogres novada upes
Birzgales pagasts
Vitkapupīte

Vitkapupīte (arī Alstiķupīte, Vitkopupīte, Vitkops) ir Daugavas kreisā krasta pieteka Bauskas un Ogres novados.

Iztece no Taurkalnes Aklezera ziemeļu krasta. Tek ziemeļu — ziemeļaustrumu virzienā. Vidustecē caurtek mākslīgajam Vitkapu ezeram. Ūdenskrātuve trīs pusēs norobežota ar dambi, dienvidu krastā dabiska nogāze. Ietek Daugavā pie Alstiķu mājām. Pašā grīvā upi šķērso valsts autoceļš P85 (Rīgas HES—Jaunjelgava).

Atsauces 

Bauskas novada upes
Ogres novada upes
Birzgales pagasts
Valles pagasts
Slaidēnu pilskalns

Slaidēnu pilskalns ir pilskalns, kas atrodas Ogres novada Birzgales pagastā, Daugavas kreisajā krastā. Valsts nozīmes arheoloģijas piemineklis.

Pilskalnu 1869. gadā apmeklēja Augusts Bīlenšteins, kurš atzīmēja, ka pilskalna malas mākslīgi nostāvinātas, tomēr bojātas aršanas rezultātā. 1923. gadā to aprakstīja un uzmērīja Ernests Brastiņš, kurš atzīmēja, ka kaut arī pilskalns postīts Pirmā pasaules kara laikā, kultūrslānis ir saglabājies. Viņš atrada bezripas keramiku, kaulus un ogles. Pilskalns tiek datēts ar 1. gadu tūkstoti pirms mūsu ēras. Pierakstīti nostāsti par naudu kalnā.

Foto galerija

Ārējās saites 
 Slaidēnu pilskalns
 

Pilskalni Vidzemē
Birzgales pagasts
Arheoloģiskie pieminekļi Latvijā
Sandis Amoliņš

Sandis Amoliņš (dzimis  Valmierā) ir bijušais latviešu basketbolists, spēlēja aizsarga pozīcijā. Pārsvarā spēlējis Valmieras basketbola komandās un tiek atzīts par Valmieras basketbola vēsturē visvairāk profesionālo spēļu aizvadījušo basketbolistu. Pēc spēlētāja karjeras beigām — treneris.

Pieaugušo basketbolā spēlēja no 1997. gada, par pirmo profesionālo komandu S. Amoliņam kļuva "Valmiera/Rūjiena". Latvijas Basketbolā līgā aizvadījis 395 spēles, gūstot vairāk nekā 3000 punktu, bet kopā dažādās Valmieras komandās (arī LBL2 un LBL3) — vairāk nekā 500 spēles un 4000 punktu. No 16 sezonām profesionālajā basketbolā 15 sezonas spēlējis Valmieras komandās, būdams arī BK "Valmiera" kapteinis, tikai vienu sezonu pavadot ārpus Latvijas: Polijas komandā Ostravas "Stal". Spēlētāja karjeru noslēdza 2014. gadā. 2020. gada martā Valmierā tika sarīkota svinīga S. Amoliņa atvadu spēle, kad viņš vēlreiz devās laukumā profesionālā basketbola spēlē.

Spēlējis dažādu vecumu Latvijas jaunatnes izlasēs.

Uzreiz pēc profesionālā basketbola karjeras beigām 2014. gadā pievērsies trenera darbam, kļūstot par BK "Valmiera" trenera asistentu. Trenējis gan bērnu, gan pieaugušo komandas. S. Amoliņam ir divas meitas, kas arī trenējas basketbolā.

Atsauces

Ārējās saites 

1981. gadā dzimušie
Latvijas basketbolisti
Basketbola aizsargi
Arnolds Lūsis

Arnolds Lūsis (1908—1993) bija latviešu luterāņu mācītājs. Latvijas evaņģēliski luteriskās baznīcas ārzemēs (LELBĀL) arhibīskaps (1966—1993).

Dzīvesgājums 
Dzimis 1908. gada 30. decembrī netālu no Strenčiem "Veclīču” māju mežsaimnieka Andža Lūša un viņa sievas Līzes, dzimušas Kalniņas, ģimenē. Kristīts Ēveles draudzes baznīcā (baznīcas grāmatās gan minēta Jaunpiebalgas draudze).
Mācījās Lejasciema un Rīgas 1. pilsētas ģimnāzijā.
Studēja Latvijas Universitātes Teoloģijas fakultātē. 1929. gadā ieatājās studentu korporācijā "Latvia". 1935. gada 27. janvārī viņu Arhibīskapa katedrālē ordinēja par luterāņu mācītāju. Mācītājs Lūsis bija Mazpulku organizācijas ideoloģijas nozares vadītājs (1935—1940), Jelgavas Svētās Trīsvienības baznīcas mācītājs (1940), Aizkraukles luterāņu draudzes mācītājs (1942—1944).
Līdzās mācītāja ikdienas darbam rakstīja garīgās dziesmas, literārus darbus un īsus rakstus periodikā.

Otrā pasaules kara laikā 1944. gadā devās bēgļu gaitās uz Vāciju, kur nokļuva Erlangenes DP nometnē. Pēc tam izceļoja uz Kanādu. Bija Toronto Sv. Jāņa latviešu draudzes mācītājs (1949—1966). 1966. gadā mācītāju Lūsi ievēlēja par Latvijas evaņģēliski luteriskās baznīcas ārzemēs arhibīskapu un Latvijas ev. lut. baznīcas virsvaldes prezidentu. Arhibīskapa amatā Arnolds Lūsis iedibināja Rītdienas fondu.

Miris 1993. gada 4. janvārī. Pēc viņa nāves izdeva piemiņas krājumu "Viņš necīnījās pasaulīgi" (1997) un nodibināja "Arhibīskapa Arnolda Lūša piemiņas fondu" teoloģiskās izglītības veicināšanai.

Darbi 
A. Lūsis ir daudzu grāmatu autors:
 "Augsim Latvijai”,
 "Zemnieku gods”,
 "Mūžība", reliģisku dzeju antoloģija (1942, atkārtoti 1963)
 "Leģendas” (1949),
 "Jēzus līdzības un mūsu laikmets” (1959),
 "Tā Kunga svētītiem” (1961),
 "Cilvēki, ko Jēzus sastapa savā ceļā” (1962),
 "Redziet — kāds cilvēks — kāds Dievs” (1964),
 "Dievs, mūsu patvērums” (1974),
 "Cilvēks bez mājas" (atmiņu grāmata, 1976),
 "Ceļinieks" (dzejoļu krājums, 1978),
 "Es stāstu par Jēzu” (1982),
 "Aiztek ūdeņi, aiztek gadi" (atmiņu grāmata, 1982).

Jāzeps Vītols komponēja dziesmu ar Arnolda Lūša vārdiem "Seno cīņu tālā duna".

Atsauces 

Latvijas luterāņu mācītāji
Trimdas latvieši
1964. gada ASV prezidenta vēlēšanas

1964. gada ASV prezidenta vēlēšanas bija 45. ASV prezidenta vēlēšanas, kas notika . Izvēle bija starp esošo prezidentu Lindonu Džonsonu, kurš kļuva par prezidentu pēc Džona Kenedija nogalināšanas, un toreizējo Arizonas senatoru Beriju Goldvoteru.

Kandidātu izvirzīšana

Rezultāti 
Vēlēšanās uzvarēja Lindons B. Džonsons un Hjūberts Hamfrijs, saņemot 486 elektoru balsis, Berijs Goldvoters un Viljams E. Millers saņēma 52 elektoru balsis.

1964. gads
ASV
Vēlēšanas
Biržu strauts

Biržu strauts  ir Blīdenes dzirnavu ezera pieteka Saldus novada Blīdenes pagastā. 

Tek austrumu virzienā. Ietek Blīdenes dzirnavu ezerā tā rietumu krastā Blīdenes ziemeļu pievārtē. Upi šķērso valsts autoceļš V1154 (Blīdene – Remte).

Atsauces 

Saldus novada upes
Brocēnu novada upes
Blīdenes pagasts
Kazenieku strauts

Kazenieku strauts (arī Krūkļupīte, augštecē - Līčupīte) ir Brocēnu ezera pieteka Saldus novadā. 

Iztece - uz dienvidiem no Pilsblīdenes. Tek rietumu-ziemeļrietumu virzienā. Ietek Brocēnu ezera ziemeļu galā. Upi šķērso dzelzceļa līnija Jelgava—Liepāja, kā arī valsts autoceļi P109 (Kandava — Saldus) un V1152 (Bērzi – Brocēnu stacija).

Atsauces 

Saldus novada upes
Brocēnu novada upes
Blīdenes pagasts
Cieceres pagasts
Remtes pagasts
Mazupe (Cieceres ezera pieteka)

Mazupe (arī Mazupīte) ir Cieceres ezera pieteka Saldus novadā. Dažkārt upe tiek uzskatīta par Cieceres upes augšteci.

Iztece - no Stūru purva ziemeļiem dabas lieguma Zvārde teritorijā. Augštecē tek uz ziemeļiem, pie Lejasrūtiņu mājām pagriežas uz rietumiem - ziemeļrietumiem. Lielākās pietekas - Cūku strauts, Mežupīte, Valtu strauts, Zaurupīte. Ietek Cieceres ezerā pie Lielcieceres.

Atsauces 

Brocēnu novada upes
Saldus novada upes
Blīdenes pagasts
Cieceres pagasts
Zvārdes pagasts
Cieceres ezera pietekas
Mazupe
Purviņu strauts

Purviņu strauts  ir Zaurupītes labā krasta pieteka Saldus novada Blīdenes pagastā. 

Tek paralēli valsts autoceļam A9 (Liepājas šoseja) austrumu-dienvidaustrumu virzienā. Ietek Zaurupītē lejpus Blīdenes mežniecības.

Atsauces 

Saldus novada upes
Brocēnu novada upes
Blīdenes pagasts
Smukupīte

Smukupīte (lejtecē - Sniķerupīte) ir Bērzes kreisā krasta pieteka Saldus un Dobeles novados. 

Iztece pie Blīdenes pagasta Zīļu mājām uz dienvidrietumiem no Blīdenes. Augštecē tek dienvidrietumu virzienā, pie lielākās pietekas Stūrupītes ietekas pagriežas uz rietumiem-ziemeļrietumiem. Ietek Bērzē lejpus Zebrenes, iepretim Tīku mājām. Upi šķērso valsts autoceļš V1157 (Blīdene – Stūri).

Atsauces 

Dobeles novada upes
Saldus novada upes
Brocēnu novada upes
Blīdenes pagasts
Zebrenes pagasts
Optiskais kabelis

Optiskais kabelis ir izveidots no optiskajām šķiedrām. Tās pārvada gaismas viļņus. Modulētais (ar mainīgu intensitāti) gaismas stars optiskajā šķiedrā tiek raidīts (iespīdināts) ar speciāla lāzera vai gaismas diodes palīdzību. Centrā ir ļoti plāna stikla šķiedra (ar serdeņa diametru d=10 μm — vienmodu vai — d=52 — 60 μm — daudzmodu). Kabelis sastāv no diviem vadiem, no kuriem katrs var pārraidīt datus tikai vienā virzienā. Katrā apvalkā plastikas kārtu veidā atrodas pastiprinošās šķiedras, kuras neļauj gaismai iziet cauri no stikla šķiedras. Šī tipa kabeļi ļauj pārsūtīt lielu datu daudzumu un ir nejūtīgi pret elektriskajiem traucējumiem. Kabeļa garumam praktiski nav nekādas nozīmes. Pirmās problēmas datu pārraidē rodas tad, ja kabeļa garums sasniedz 50 kilometrus.

Optisko kabeli parasti izmanto kā lielu tīklu mugurkaulu (backbone) vai arī lieljaudas serveru pieslēgšanai. Šis ir pats dārgākais kabeļu veids.

Optiskā kabeļa tipi 
Visas optiskās šķiedras dalās uz divām pamatgrupām:

- daudzmodu (Multi Mode Fiber Optics -MM FO) ar šķiedras izmēru d/D=50/125; 62,5/125 μm

- vienmodu (Single Mode Fiber Optics — SM FO) ar šķiedras izmēru d/D= 9/125 μm .

Daudzmodu šķiedras dalās:
-
pakāpeniskajiem (step index multi mode fiber),
-
gradienta (graded index multi mode fiber).
Vienmodu šķiedras dalās:
-
pakāpeniskās vienmodu šķiedras (step index single mode fiber) vai standarta šķiedras SF (standard fiber),
- šķiedras ar nobīdes dispersiju (dispersion-shifted single mode fiber),
- šķiedras ar nenulles nobīdes dispersiju NZDSF (non-zero dispersion-shifted single mode fiber).

PAMATPARAMETRI

1. Ģeometriskie parametri 
- serdeņu (d=2a) un apvalku (D=2b) diametri,

- būvgarums (Lbg).

2. Optiskie parametri 
Primārie:

- laušanas relatīvā koeficients,

- skaitliskā apertūra,

- normētā frekvence,

- izplatīšanas modas skaits,

- kritiskas frekvence un viļņa garums,

Sekundārie:

- rimšanas koeficients,

- kilomentriskais rimšanas koeficients,

- dispersija (“paplasēšanas impulsa”),

- frekvenču joslas.

3. Mehāniskie parametri 
- šķiedras izturība,

- dinamiskas izturības pārtraukumu,

- minimālais izliekumu rādiuss,
- aizsargpārklājuma izturība.

Datortīkli
Endrū Breitbārts

Endrū Džeimss Breitbārts (; dzimis 1969. gada 1. februārī, miris 2012. gada 1.martā) bija konservatīvs amerikāņu žurnālists, rakstnieks un komentētājs, kurš dibināja politiski galēji labējo ziņu un viedokļu vietni Breitbart News.

Pēc HuffPost līdzdibināšanas un līdzdarbošanās vietnē Drudge Report Breitbārts nodibināja politiski galēji labēju ziņu un viedokļu vietni Breitbart News.

Žurnālisti Niks Žilspijs un Konors Frīdersdorfs uzskata, ka Breitbārts esot mainījis to, kā pieņemts rakstīt par politiku, izceļot senāko plašsaziņas līdzekļu trūkumus un paužot to, ko nesakot mediji.

Viena no Breitbārta populārākajām idejām bija "Breitbārta doktrīna", kas skaidro — politika izriet no kultūras. Lai mainītu politiku, vispirms jāmaina kultūra, jo politika seko kultūrai. Breitbārts uzskatīja šo ideju par svarīgu un bieži par to runāja intervijās.

Personīgā dzīve un nāve 
Breitbārts bija precējies ar Suzannu Bīnu, ar kuru kopā audzināja četrus bērnus.

2012. gada 29. februāra naktī Breitbārts pēkšņi sabruka, pastaigājoties Brentvudā. Viņš tika nogādāts uz Ronalda Reigana UCLA medicīnas centru, kur viņu pasludināja par mirušu tieši pēc 2012. gada 1. marta pusnakts. Viņam bija 43 gadi. Autopsijā tika noskaidrots, ka nāvi izraisīja sirdslēkme. Viņu apbedīja ebreju kapsētā "Hillside Memorial Park".

Darbi

Atsauces 

2012. gadā mirušie
1969. gadā dzimušie
Konservatīvisms
Politiski cilvēki
Amerikāņu rakstnieki
ASV žurnālisti
Losandželosā dzimušie
Rūbežneica (Čodarānu upes pieteka)

Rūbežneica  ir Čodarānu upes pieteka Ludzas novadā.

Iztece uz rietumiem Iudriem. Augštecē tek dienvidu-dienvidaustrumu virzienā, sasniedzot Veserovu, pagriežas uz austrumiem-dienvidaustrumiem . Starp Čodarāniem un Miltukolniem ietek dzirnavezerā, no kura savukārt iztek Čodarānu upe, tāpēc Rūbežneicu varētu uzskatīt par Čodarānu upes augšteci. Upi šķērso valsts autoceļi P49 (Kārsava — Ludza — Ezernieki) un V507 (Seļekova – Degļova – Goliševa). Tās krastos atrodas Bolūžova, Pūdukolni, Veserova, Rūbežnīki, Skradeļi.

Atsauces 

Ludzas novada upes
Blontu pagasts
Pušmucovas pagasts
Zvirgzdenes pagasts
Ciblas novada upes
Krimuldas vidusskola

Krimuldas vidusskola ir vispārizglītojoša mācību iestāde, kur mācības notiek no 1. līdz 12. klasei. Skola atrodas Skolas ielā 11, Raganā, Siguldas novadā.

Vēsture 
1982. gada 24. decembrī skolai tika ielikti pamati. Krimuldas vidusskolu būvēja saimniecības "Krimulda" ļaudis, celtniecību vadīja brigadieris Markus Puškeiris ,darbu vadītājs Viktors Runcis  un vecākais darbu vadītājs Pēteris Pelegrims,  Jaunceltnē strādāja 40 saimniecības būvbrigādes vīri.

Vidusskolu atklāja 1985. gada 1. septembrī. Ēkas arhitekts ir G. Nikolajevs, interjeriste A. Zoldnere. Komponists Imants Kalniņš skolas atklāšanai sacerēja mūziku, kas kļuva par skolas himnu. 1988. gadā skola tika iesvētīta. 1995. gadā Kaspars Dimiters uzrakstīja tekstu skolas himnai. 2005. gadā Krimuldas vidusskolas ēku siltināja. 2018. gadā skola tika akreditēta uz 6 gadiem.

Izglītības programmas 

 Pamatizglītības programma (21011111)
 Vispārējās vidējās izglītības vispārizglītojošo virziena programma (31011011):
 vide un uzņēmējdarbība
 radošā pašizpausme
 Speciālās pamatizglītības programma izglītojamajiem ar mācīšanās traucējumiem (21015611)
 Speciālās pamatizglītības programma izglītojamajiem ar garīgās attīstības traucējumiem (21015811)
 Profesionālā izglītības programma ”Projektu vadība vidusskolēniem” (sadarbībā ar SIA "Buts")

Direktori

Skolas simbolika 
Krimuldas vidusskolai ir sava simbolika — karogs, himna, logo. Skolas darba pamatā ir Rūdolfa Blaumaņa vārdi: “Mans zelts ir mana tauta, mans gods ir viņas gods”, kuri ir ieausti skolai dāvinātajā gobelēnā.

Himna 
Lai dzīva saule mirdz

Pār ceļu, kur iet mana sirds.

Iet jauno tāli jaust,

Kas man ar manu Skolu aust.

Lai manas acis zied

No Skolas, kas caur mani iet.

Velk baltu staru krīts,

Es topu gaismas piepildīts.

Lai Dieva svētīts skolotājs,

Kas mani skolo Latvijai.

Es solos skoloties no sirds,

Lai vieda mana tauta ir.

Peldbaseins 
1986. gada 5. martā atklāja skolas peldbaseinu, kuru rekonstruēja 2004. gadā. Peldbaseins ir pašvaldības dibinātās Krimuldas vidusskolas struktūrvienība. Skolas peldbaseinā ir četru celiņu 25 m baseins, mazais relaksācijas baseins un divas pirtis. Baseinu galvenokārt apmeklē Krimuldas vidusskolas audzēkņi, kā arī novada iedzīvotāji, baseinu iecienījuši apmeklētāji no kaimiņu novadiem. Peldbaseinu izmanto arī Sējas pamatskolas un Murjāņu Sporta ģimnāzijas skolēni.

Skolā mācījušies 

 Mārtiņš Šics (1950), ārsts un politiķis
 Jānis Vimba (1979), aktieris un režisors

Atsauces 

Vidusskolas Latvijā
Silagaiļu upīte

Silagaiļu upīte (augštecē Viļceņu upīte; latgaliešu: Sylagaiļu ryucs, Sylagaiļu upeite) ir Čodarānu upes kreisā krasta pieteka Ludzas novadā.

Iztece no Blontu dīķu ziemeļu daļas, pie Ožorgiem. Tek austrumu-ziemeļaustrumu virzienā. Ietek Čodarānu upē pie Popovščinas.

Atsauces 

Ludzas novada upes
Blontu pagasts
Pušmucovas pagasts
Ciblas novada upes
1A. autobusu maršruts (Liepāja)

1A. autobusu maršruts ir Liepājas sabiedriskā transporta autobusu maršruts, kas kursē no Pulkveža Brieža ielas līdz Mirdzas Ķempes ielai (tikai vienā virzienā).

Maršruts 
Maršruts iet pa šīm ielām: Ģenerāļa Baloža iela, Cukura iela, Pulvera iela, Ventspils iela, Ziemeļu iela, Krūmu iela, Flotes iela, Oskara Kalpaka iela, Raiņa iela, Rīgas iela, Lielā iela, Graudu iela, Kūrmājas prospekts, Uliha iela, Klaipēdas iela, Vaiņodes iela, Ganību iela, Mirdzas Ķempes iela.

Pieturvietas 

Sabiedriskais transports Liepājā
Īsts detektīvs

"Īsts detektīvs"  () ir ASV kriminālās drāmas antoloģijas seriāls, kura autors ir Niks Picolato. Seriāls tika pārraidīts no  līdz 2019. gada 24. februārim. Seriālam ir iznākušas trīs savā starpā nesaistītas sezonas. Seriāls tika pārraidīts HBO kanālā.

Pirmās sezonas notikumi norisinās Luiziānas štatā. Divi policisti, kurus attēlo Metjū Makonahijs un Vudijs Harelsons, 17 gadu laikā mēģina notvert sērijveida slepkavu.

Otrā sezona, kurā piedalās Kolins Ferels, Reičela Makadamsa un Vinss Vons, notiek Kalifornijā. Trīs detektīvi izmeklē virkni noziegumu, kas saistīti ar korumpēta politiķa slepkavību.

Trešajā sezonā, kura iznāca 2019. gadā, izmeklē noziegumu, kurā iesaistīti divi pazuduši bērni.

Atsauces

Ārējās saites 

ASV televīzijas seriāli
Bobs Odenkērks

Roberts Džons Odenkērks (, dzimis ) ir ASV aktieris, komiķis un producents. Vislabāk pazīstams ar advokāta Sola Gudmena lomu AMC kanāla seriālā "Pārkāpt robežu" (2008—2013) un tā atvasinājumā "Labāk zvaniet Solam" (2015—pašlaik). Par lomu seriālā "Labāk zvaniet Solam" Odenkērks ir četras reizes nominēts Emmy balvai.

Savas aktiera karjeras sākumā Odenkērks piedalījās televīzijas šovos Saturday Night Live un The Ben Stiller Show. Piedalījies arī tādās filmās kā "Filma 43" (2013), Stīvena Spīlberga filmā "Slepenie dokumenti" (2017), "Neviens" (2021), kā arī seriālā "Fārgo" (2014).

Ārējās saites 

1962. gadā dzimušie
Amerikāņu kinoaktieri
ASV komiķi
Zeltiņu iela (Rīga)

Zeltiņu iela ir iela Rīgā, Latgales priekšpilsētā, Dārzciemā. Tā sākas krustojumā ar Vietalvas ielu un beidzas pie Zeltiņu ielas 59 daudzīvokļu nama. Kopējais ielas garums ir 780 metri.

Iela tika izbūvēta 20. gs. 30. gados, tā tika nodēvēta līdzšinējā nosaukumā.

Gar ielu 20. gs 70. un 80. gados Baltijas kara apgabala vajadzībām tika uzceltas vairākas dzīvojamās mājas (saglabājušās līdz mūsdienām), kuras galvenokārt tika paredzētas padomju armijas darbiniekiem.

Ielu savienojumi 
Zeltiņu iela krustojas ar šādām ielām:

 Vestienas iela
 Jaunrozes iela
 Nīcgales iela

Skatīt arī 

 Dārzciems
 Latgales priekšpilsēta

Atsauces 

Ielas Dārzciemā
Latgales priekšpilsēta
Flula Borgs

Flula Borgs (; dzimis 1982. gada 28. martā Erlangenē, Vācijā) ir vācu aktieris, mūziķis, komiķis, YouTube personība un dīdžejs, kurš ir pazīstams arī kā Flula un DJ Flula.

Borgs atveidojis lomas vairākās mākslas filmās, tostarp Pitch Perfect 2, un TV šovos Curb Your Enthusiasm un The Good Place. Vairākkārt piedalījies projektos kopā ar Konanu O'Braienu.

2015. gadā viņš tika iekļauts The Hollywood Reporter Top 25 digitālo zvaigžņu topā, kā arī Variety "10 Comics to Watch" izlasē.

Digitālie mediji 
Kopš 2007. gada Borgs savā YouTube kanālā ir ievietojis vairāk nekā 350 videoklipus. Daži no viņa populārākajiem videoklipiem ir viņa emuāri — "Jennifer is a Party Pooper", "Flula in Germany" — un viņa "AutoTunes" epizodes, kurās viņš tiešraidē ieraksta dziesmu kaverversijas, sēžot automašīnā. 2014. gadā Borgs tika nominēts Streamy balvai. Viņš ir pazīstams arī ar slavenību intervijām, no kurām izstrādājis EDM stila remiksus. Starp Borga YouTube kanālā intervētajām slavenībām ir "Televīzijas dvēsele 2" dalībnieki, Vinss Vons, Tīna Feja, "Pirmklasīgās 2" dalībnieki, Lerijs Kings un Maikls Felpss.

Uzstāšanās 
No 2009. līdz 2012. gadam Borgs vadīja ASV koledžu nacionālo konkursu "College Battle of the Bands", kā arī 2011. gadā "Chegg" rīkoto "Textbooks & Tickets" tūri. Laikā no 2013. līdz 2015. gadam viņš rīkoja mūzikas festivālu "Bedrocktoberfest", kas notika Losandželosā un sakrita ar Oktoberfest datumu.

2018. gada beigās Borgs pildīja dīdžeja lomu Konana O'Braiena 18 pilsētu tūrē "Team Coco Presents Conan & Friends: An Evening of Stand-Up and Investment Tips".

Atsauces

Ārējās saites 

 
 

1982. gadā dzimušie
Bavārijā dzimušie
YouTube
Vācijas mūziķi
Dīdžeji
Vācieši
Komiķi
Bauņupīte

Bauņupīte (arī Bauņu upe, Beķerupīte, Jenčupīte) ir Burtnieka pieteka Limbažu un Valmieras novados. 

Iztece no Vilzēnu purva. Tek austrumu-ziemeļaustrumu virzienā. Lejtecē caurtek Vildus dīķim un Bauņu dzirnavezeram. Ietek Burtniekā pie Bauņiem. Upi šķērso valsts autoceļi P15 (Ainaži — Matīši), V165 (Braslava – Romas) un P16 (Valmiera — Matīši — Mazsalaca).

Atsauces 

Limbažu novada upes
Valmieras novada upes
Alojas novada upes
Burtnieku novada upes
Braslavas pagasts
Matīšu pagasts
Vecates pagasts
Mažurka

Mažurka  ir Īģes labā krasta pieteka Limbažu novadā. 

Iztece uz austrumiem no Vilzēniem. Tek ziemeļrietumu virzienā. Ietek Īģē iepretim Beitēnu mājām. Upi šķērso valsts autoceļi V168 (Vecstārasti – Ķipēni) un V123 (Ārciems – Puikule – Urga – Braslava).

Atsauces 

Limbažu novada upes
Alojas novada upes
Alojas pagasts
Braslavas pagasts
Īģes pietekas
Neķe

Neķe  ir Laņģupītes kreisā krasta pieteka Limbažu un Valmieras novados. 

Iztece uz dienvidrietumiem no Rimeikām. Tek ziemeļu virzienā. Ietek Laņģupītē iepretim Tiltpaju mājām. Upi šķērso valsts autoceļš V197 (Laņģi – Jaunķurbēni – Ruķeļi). Tās krastos atrodas Ķurbēni.

Atsauces 

Limbažu novada upes
Valmieras novada upes
Alojas novada upes
Burtnieku novada upes
Mazsalacas novada upes
Braslavas pagasts
Vecates pagasts
Skaņkalnes pagasts
Sems Elerdaiss

Sems Elerdaiss (, dzimis ) ir Anglijas futbola treneris un bijušais futbolists. Spēlēja aizsarga pozīcijā.

Savā 21 gadu ilgajā spēlētāja karjerā Elerdaiss lielāko daļu spēlēja Anglijas futbola līgu komandās.

Savu trenera karjeru Elerdaiss uzsāka Īrijas komandā Limerick. Kā galvenais treneris Elerdaiss karjeru uzsāka Blackpool komandā, kur pavadīja divus gadus. 1999. gadā Elerdaiss kļuva par Bolton Wanderers galveno treneri, kura vadībā Boltona iekļuva Anglijas Premjerlīgā, kā arī divreiz kvalificējās UEFA kausam. Vēlāk vadījis tādas komandas kā Newcastle United, Blackburn Rovers, West Ham United un Sunderland. 2016. gadā Elerdaiss kļuva par Anglijas izlases galveno treneri, tomēr tikai pēc vienas aizvadītas spēles, Elerdaiss atkāpās no amata. Vēlāk vienu sezonu Elerdaiss vadīja Crystal Palace, kā arī vēlāk Everton. 2020. gada decembrī kļuva par West Bromwich Albion treneri. Treneris nespēja saglabāt komandas vietu Premjerlīgā un pēc sezonas beigām amatu atstāja.

Atsauces

Ārējās saites 

1954. gadā dzimušie
Rietummidlendas grāfistē dzimušie
Anglijas futbolisti
Anglijas futbola treneri
Anglijas izlases futbolisti
Sunderland A.F.C. spēlētāji
Huddersfield Town A.F.C. spēlētāji
West Bromwich Albion F.C. spēlētāji
Anglijas futbola izlases treneri
Dedums

Dedums (arī Dedumupe, augštecē - Rušupīte) ir Gaujas kreisā krasta pieteka Valmieras novadā. 

Iztece no Tiepeles ezera. Tek rietumu virzienā. Lielākā pieteka - Atpiļu grāvis upes augštecē. Ietek Gaujā pie Pūpoliem 1 dabas lieguma Ziemeļgauja teritorijā. Upi šķērso valsts autoceļš V233 (Slāži – Trikāta – Miega), kā arī dzelzceļa līnija Rīga—Lugaži. Bez Pūpoliem netālu no upes atrodas Gaujaslāči.

Atsauces 

Valmieras novada upes
Beverīnas novada upes
Brenguļu pagasts
Trikātas pagasts